  Виталий Пронин Ижысь медициная кун академие люкаськылӥзы Россиысь 17 аресъем баскетболистъёс. Удмуртиысь «Родники» команда бадӟым вожвылъяськонын куинетӥ интые потыны быгатӥз. Медаль понна нюръяськонын со пумиськиз Видное городысь «Спарта и К» командаен. Шудон 75:63 лыдын йылпумъяськиз. Асьме командаысь Кирилл Архипов тужгес пайдалыко шудӥсен лыдъямын. Пусйыны кулэ, Россиысь ӵошатсконъёсын асьме баскетболистъёсмылэн вормонъёссы 20 ар ӵоже ӧй вал ни. Нош вормисе потӥзы Москва улосысь куноос - «Химки» но «ЦСКА» командаос.Валентина Емельянова Туспуктэмез: rsport.ru Теги: баскетбол Ижысьмедицинаякунакадемия спорт  